அசோகா குப்தா

அசோக குப்தா (Ashoka Gupta நவம்பர் 1912 - 8 சூலை 2008) ஓர் இந்திய சுதந்திரப் போராட்ட வீரரும் சமூக சேவகரும் ஆவார். இவர் மகிளா சேவா சமிதியின் நிறுவனர், அகில இந்தியப் பெண்கள் மாநாட்டின் உறுப்பினராகவும், இந்தியன் சொசைட்டி ஃபார் ஸ்பான்சர்ஷிப் அண்ட் அடாப்சன் அமைப்பின் தலைவராகவும் இருந்தார். நோகாலி இனப்படுகொலையின் போது மீட்பு மற்றும் நிவாரணப் பணிகளில் பங்கேற்றார்.

 ஆரம்ப கால வாழ்க்கை 
குப்தா ஆறு குழந்தைகளில் நான்காவதாக கிரண் சந்திர சென் மற்றும் ஜோதிர்மயி தேவி தம்பதியினருக்குப் பிறந்தார். சிறுவயதிலேயே இவரின் தந்தை இறந்துவிட்டதால் தாயினால் வளர்க்கப்பட்டார். கொல்கத்தாவில் உள்ள செயின்ட் மார்கரெட் பள்ளியில் பயின்று, மெட்ரிகுலேஷன் தேர்வில் பெண்களில் முதலிடம் பிடித்தார். பெதுன் கல்லூரியில் கணிதத்தில் பட்டம் பெற்றார். 20 வயதில், ஐசிஎஸ் அதிகாரியான சைபல் குப்தாவை மணந்தார்.

 தொழில் வாழ்க்கை 
1936 இல், குப்தா 1927 இல் நிறுவப்பட்ட அகில இந்திய மகளிர் மாநாட்டின் உறுப்பினரானார். AIWC மற்றும் பல்வேறு பொதுநல அமைப்புகளின் கிளைகளை அமைப்பதில் தீவிரமாக பங்கேற்றார். 1943 ஆம் ஆண்டு வங்காளப் பஞ்சத்தின் போது, பங்குராவில் நிவாரணப் பணிகளில் பங்கேற்றார். 1945 இல், கணவரது பணிமாற்றம் காரணமாக சிட்டகாங்கிற்குச் சென்றார். 1946 ஆம் ஆண்டில், நோகாலி இனப்படுகொலையின் போது, AIWC இன் சிட்டகாங் கிளை சார்பாக, நோகாலியில் மீட்பு மற்றும் நிவாரணப் பணிகளுக்காக நிவாரணப் பணியாளர்களின் குழுவை வழிநடத்தினார்.

 கௌரவங்கள் 
2007 இல், பெண்கள் மற்றும் குழந்தைகளுக்காக இவரது பணியை அங்கீகரிப்பதற்காக கௌரவ முனைவர் பட்டம் வழங்கப்பட்டது . 2007 இல் ஜம்னாலால் பஜாஜ் விருது வழங்கப்பட்டது 

 வெளியீடுகள் 

 நோகலிர் துர்ஜோகர் டைன்

 மேற்கோள்கள் 

பகுப்பு:இந்திய சமூகசேவகர்கள்
பகுப்பு:இந்தியப் பெண்ணியவாதிகள்
பகுப்பு:இந்தியப் பெண் செயற்பாட்டாளர்கள்
பகுப்பு:இந்திய செயற்பாட்டாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2008 இறப்புகள்
பகுப்பு:1912 பிறப்புகள்